**AKCIJA JAUNIEŠIEM “ESI AKTĪVS UN IESAISTIES SAVA PAGASTA VIDES SAKĀRTOŠANĀ”**

**Organizatori**: Rēzeknes novada pašvaldības izglītības pārvalde sadarbībā ar SIA “ALAAS”.

**1.** **Akcijas mērķis**:

Veicināt Rēzeknes novada jauniešu aktīvu, veselīgu dzīvesveidu, vienlaicīgi sakopjot savu apkārtējo vidi.

**2. Akcijas norise:**

Akcijas dalībnieki tiek aicināti izmēģināt **plogingu**.

**PLOGINGS** *- jauns, videi draudzīgs fitnesa veids – atkritumu savākšana skriešanas laikā.*

Pēc tam publicēt savu veikumu sociālajos tīklos ar mirkļbirkām (hashtag) #Rezeknesnuvodajaunatne, #Alaas,#plogings , kā arī veikto maršrutu nepieciešams reģistrēt ar mobilās vai citas iekārtas aplikāciju, piemēram, endomondo, nike run club u.c un ekrānšaviņš no aplikācijas ar veikto maršrutu un fotogrāfiju ar savāktajiem atkritumiem (foto jābūt redzamiem Jums un savākto atkritumu maisam/siem), jānosūta uz e-pastu aivars.mezatucs@rezeknesnovads.lv, pievienojot Jūsu vārdu uzvārdu , kā arī pagastu, kurā tika veikta ploginga akcija.

***Ploginga*** *kustības popularitāte un pievilcība slēpjas tās vienkāršībā. Šim sporta veidam nav specifisku noteikumu – nav svarīgi cik bieži un ilgi Jūs skrienat, cik daudz un kādus atkritumus savācat katru reizi, jo katrs, kaut mazākais centiens ir no svara. Skriešana ir vērtīga jūsu veselībai, atkritumu vākšana ir vērtīga planētas veselībai, kāpēc gan neapvienot divus vienā?*

**3. Akcijas dalībnieki:**

Akcijā var **piedalīties jebkurš Rēzeknes novada jaunietis** individuāli vai kopā ar savu ģimeni, **ievērojot visus noteikumus un ierobežojumus sakarā ar valstī izsludināto ārkārtas stāvokli**.

 **4. Akcijas laiks:**

**2020. gada 29. aprīlis līdz 2020. gada 12. maijs.**

Akcijai iesūtītās fotogrāfijas (veiktā maršruta ekrānšāviņi netiks publicēti) tiks publicētas Rēzeknes novada jaunatnes Facebook lapā un SIA ,,ALAAS’’ Facebook lapā.

Trīs akcijas dalībnieki saņems pārsteiguma balvas no Rēzeknes novada pašvaldības izglītības pārvaldes un trīs akcijas dalībnieki tiks pie balvām no SIA “ALAAS”.

 Balvu saņēmēji tiks noteikti izlozes kārtībā.

**\*****balvas varēs saņemt klātienē pēc ārkārta situācijas beigu pasludināšanas.**

**Papildus informācija:**

Aivars Mežatučs – e-pasts: aivars.mezatucs@rezeknesnovads.lv,

 tel.: 22013477